אין דער הקדמה פֿונעם בוך, פֿאַרעפֿנטלעכט אינעם יאָר 1953, דערקלערן די האַוואַנער פֿאַרלעגער, אַז אַראָנאָווקסיס פּאָעמע איז געווידמעט נישט בלויז מאַרטי, ווי אַ יחיד, נאָר דעם „נאָבעלן און גאַסט־פֿרײַנדלעכן קובאַנער פֿאָלק‟, און דערמאָנען, אַז ייִדן האָבן זיך אויך באַטייליקט אין דער קובאַנער מלחמה פֿאַר אומאָפּהענגקייט. די פּאָעמע איז אַרויס אין שײַכות מיטן 100סטן געבוירן־טאָג פֿונעם העלד.